ນິວ ຊີແລນ ສິ້ນສຸດ ການຄວບຄຸມ ໂຄວິດ-19 ແຕ່ເຂດຊາຍແດນ ຍັງປິດຢູ່ຄືເກົ່າ
ບັນດາເຈົ້າໜ້າທີ່ສາທາລະນະສຸກ ເຊື່ອວ່າ ການຕິດຕໍ່ ໄວຣັສໃນຊຸມຊົນ ແມ່ນໄດ້ ຖືກລົບລ້າງອອກໄປແລ້ວ. 
ປະເທດ ນິວ ຊີແລນ ໄດ້ຍົກເລີກຂໍ້ຫ້າມ ໂຄວິດ-19 ທີ່ຍັງເຫຼືອເກືອບ ໝົດທຸກອັນໃນວັນຈັນວານນີ້ ລັດຖະບານເວົ້າວ່າ ມັນບໍ່ມີກໍລະນີໄວຣັສໂຄໂຣ ນາໃນປະເທດດັ່ງກ່າວ ໃນການຮັບມືຢ່າງວ່ອງ ໄວຕໍ່ໂຣກລະບາດນັ້ນ, ເຂົາເຈົ້າ ໄດ້ກຳນົດຂໍຫ້າມທີ່ເຂັ້ມງວດທີ່ສຸດໃນໂລກເມື່ອເດືອນມີນາທີ່ຜ່ານມາ ນັກຂ່າວວີ ໂອເອ ຟິລ ເມີເຊີ ມີລາຍງານຈາກນະຄອນ ຊິດນີ ປະເທດ ອອສເຕຣເລຍ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ພາຍໃຕ້ການເຕືອນໄພລະດັບນຶ່ງ, ການໃຊ້ຊີວິດໃນປະເທດ ນິວ ຊີແລນ ສ່ວນ ໃຫຍ່ແມ່ນຈະກັບຄືນໄປສູ່ຈຸດທີ່ເຂົາເຈົ້າເປັນກ່ອນເກີດໂຣກລະບາດ ການຢູ່ຫ່າງ ກັນແມ່ນຈະຍັງຖືກ “ໃຊ້ຢູ່” ແຕ່ມັນຈະບໍ່ມີການຫ້າມຕ່າງໆຕໍ່ທຸລະກິດ ຫຼືຈຳນວນ ຄົນທີ່ໄດ້ຮັບອະນຸຍາດໃຫ້ເຕົ້າໂຮມກັນ ແຕ່ແນວໃດກໍຕາມ, ເຂດຊາຍແດນຕ່າງປະເທດຂອງເຂົາເຈົ້າ ແມ່ນຈະຖືກປິດຢູ່ ຄືເກົ່າ ມັນບໍ່ໄດ້ມີກໍລະນີໃໝ່ຂອງການຕິດໂຄວິດ-19 ໃນປະເທດ ນິວ ຊີແລນ 17 ວັນແລ້ວ 40,000 ຄົນໄດ້ຖືກກວດໂຣກໃນຊ່ວງເວລານັ້ນ ເຊິ່ງການກວດ ທັງໝົດແມ່ນໄດ້ອອກມາເປັນຜົນລົບ ບັນດາເຈົ້າໜ້າທີ່ສາທາລະນະສຸກເຊື່ອວ່າ ການຕິດຕໍ່ໄວຣັສໃນຊຸມຊົນ ແມ່ນໄດ້ ຖືກລົບລ້າງອອກໄປແລ້ວ ນາຍົກລັດຖະມົນຕີ ທ່ານນາງ ຈາຊິນດາ ອາເດີນ ໄດ້ກ່າວວ່າ ປະເທດທີ່ມີປະຊາກອນ 5 ລ້ານຄົນນັ້ນໄດ້ເຮັດວຽກຮ່ວມກັນເພື່ອເອົາຊະນະໂຣກດັ່ງກ່າວ ທ່ານນາງ ຈາຊິນດາ ອາເດີນ ນາຍົກລັດຖະມົນຕີ ນິວ ຊີແລນ ກ່າວວ່າ “ແລະແລ້ວປະຊາຊົນ ນິວ ຊີແລນ ກໍໄດ້ເຮັດສິ່ງທີ່ໜ້າປະທັບໃຈຫຼາຍໃນການຕໍ່ສູ້ເພື່ອເອົາຊະນະ ໂຄວິດ-19 ພວກເຮົາໄດ້ສາມັກຄີກັນໃນວິທີທີ່ບໍ່ເຄີຍມີມາກ່ອນເພື່ອ ປາບໄວຣັສນັ້ນ ແນວໃດກໍຕາມ ພວກເຮົາໄດ້ຮັບຮູ້ຜູ້ທີ່ເຮົາໄດ້ສູນເສຍໃນ ລະຫວ່າງ ການຕໍ່ສູ້ຂອງພວກເຮົາກັບ ໂຄວິດ-19, ແຕ່ພວກເຮົາໄດ້ເຮັດວຽກຮ່ວມ ກັນດີເທົ່າທີ່ພວກເຮົາຈະເຮັດໄດ້ ເພື່ອເບິ່ງແຍງປະຊາຊົນ ນິວ ຊີແລນ ໃຫ້ຫຼາຍເທົ່າທີ່ຈະເຮັດໄດ້ ” ສິ່ງທ້າທາຍທີ່ສຳຄັນສຳລັບລັດຖະບານກໍແມ່ນ ການກອບກູ້ເອົາເສດຖະກິດຄືນມາ ຫຼັງຈາກການກັກບໍລິເວນຫຼາຍອາທິດ ນັກການເມືອງຝ່າຍຄ້ານໃນ ນິວ ຊີແລນ ໄດ້ກ່າວວ່າ ນາຍົກລັດຖະມົນຕີແມ່ນຊັກຊ້າໂພດທີ່ຈະຍົກ ເລີກການຫ້າມສຸດທ້າຍທີ່ຍັງເຫຼືອຢູ່, ແຕ່ເຂົາເຈົ້າໄດ້ຍອມຮັບວ່າ ມັນແມ່ນ “ວັນແຫ່ງການສະເຫຼີມສະຫຼອງ ” ກະຊວງສາທາລະນະສຸກເວົ້າວ່າ ມີ 1,504 ກໍລະນີທີ່ຖືກຢືນຢັນ ແລະ ກໍລະນີ ທີ່ມີຄວາມເປັນໄປໄດ້ຂອງ ໂຄວິດ-19 ໃນ ນິວ ຊີແລນ 22 ຄົນໄດ້ເສຍຊີວິດຈາກໄວຮັສດັ່ງກ່າວ ການກວດພົບກໍລະນີທຳອິດ ແມ່ນໄດ້ຖືກບັນທຶກໃນທ້າຍເດືອນກັນຍາທີ່ຜ່ານມາ ບັນດາເຈົ້າໜ້າທີ່ໄດ້ຮຽກຮ້ອງໃຫ້ປະຊາຊົນ ນິວ ຊີແລນ ລະວັງຕົວຄືເກົ່າ, ໂດຍກ່າວຢໍ້າວ່າ ໂຣກລະບາດລະດັບໂລກດັ່ງກ່າວຍັງຈະມີຢູ່, ດ້ວຍຄື້ນທີສອງຍັງຄົງອາດຈະເປັນຄວາມຈິງ